หยุดยิง!
ทุกคนถอยออกมา
ฉันผู้กำกับลาเวลล์
วางปืนลง ยกมือขึ้นแล้วออกมา
เราจะไม่ทิ้งอาวุธ
ถ้าอยากได้เครื่องเพชร ทำไมเข้ามาเอาเองล่ะ
จะบอกให้ว่าทำไม เครื่องเพชรไม่อยู่กับฉัน แกต้องจับเป็นฉัน
ไม่ใช่แค่นั้นนะ
ถ้าพวกแกบุกเข้ามา เราจะตาย แต่พวกแกสามสี่คนก็เหมือนกัน
ฉันไม่มีอะไรจะเสีย ส่วนแกมีแต่จะได้ เพราะงั้นมาเจรจากันเถอะ
ข้อเสนอของพวกแกคืออะไร
ฉันขอเวลาคิดห้านาที
ตอนนี้ฉันอยากให้พวกแกสี่คน ที่ฉันเห็นอยู่ด้านหลังรถตู้ไปซะ
ทีมสาม ออกจากตำแหน่ง
เคลียร์ทางเดินด้วย นี่ไม่ใช่การซ้อม นี่คือเหตุฉุกเฉิน กรุณาหลีกทางอย่างสงบ
ขอย้ำ
เคลียร์ทางเดิน นี่คือเหตุฉุกเฉิน
กรุณาหลีกทางอย่างสงบ
เร็วเข้า หลบไป
บรูซ…
นี่
ไปจากที่นี่กันเถอะ
จับตาดูพวกเขาไว้
"วิสัญญีแพทย์" เหรอ
ผมต้องขอยึดมัน
จับให้แน่นล่ะ
บรูซ
เราจะไปจากที่นี่กัน
ผ่านไปนานแค่ไหนแล้ว
ไม่รู้เลย
สามนาที
สามนาทีครึ่ง
หมดเวลาห้านาทีแล้ว
ฉันอยากให้พวกแกแสดงให้เห็นว่า เต็มใจให้ความร่วมมือ
โอเค ฉันจะบอกให้ว่าเพชรครึ่งนึงอยู่ที่ไหน
มันอยู่ในตู้จดหมายบ้านเลขที่ 33 ถนนแม็กซิม จีรัลในปารีส
ไปยืนยันแล้วเราค่อยคุยกัน
- ส่งทีมไปที่ที่อยู่นั้นทันที - จะไปเดี๋ยวนี้ครับ
คุณสังเกตไหมว่าโทรโข่งเคลื่อนที่ ด้วยทิศทางและความเร็วเดิมตลอด
ฉันก็คิดเหมือนกัน
พวกเขากำลังจะบุกเข้าไป
ไม่สำคัญหรอก วิ่ง
น่ารักอะไรอย่างนี้ พวกเขาจัดการแสดงหุ่นกระบอกให้เราดูด้วย
มันคือปืนจำลอง
ว้าวซ่า
(ทรชนคนปล้นโลก เบอร์ลินกับอัญมณีแห่งปารีส)
ความรักฉันที่มีต่อเธอ
ลืมมันไป
ไม่มีใครจะรักเธอ
ไม่มีใครจะรักเธอ ไม่เลย
ไม่มีใคร เพราะฉันรักเธอ ด้วยกำลังแห่งท้องทะเล
ฉันรักเธอด้วยสายลมที่โหมกระหน่ำ
ฉันรักเธอทุกระยะทางและช่วงเวลา
ฉันรักเธอทั้งหมดเลือดเนื้อและจิตวิญญาณ
ฉันรักเธอเหมือนเด็กชายรักในอนาคต
ฉันรักเธอเหมือนผู้ชายรักในความทรงจำ
ฉันรักเธอ
ทางนี้
(ผลไม้คัดสรรจากวาเลนเซีย)
เห็นร้านนั้นไหม
ไปซื้อปืนกาวติดพรมมา
ห้ามคุยกับใคร ตกลงไหม
ไปเถอะ
เราเดินมาตามท่อนระบายน้ำ ประมาณ 400 เมตร และกำลังไปต่อ
มันเป็นอุโมงค์เดี่ยว
- ฉันฟังอยู่ - ผู้กำกับครับ
เราเจอบางอย่าง
นิติเวชวิเคราะห์รูน่าสงสัย
ในอะพาร์ตเมนต์ของโปลิญักแล้ว
หนึ่งในนั้นอยู่ในลำต้นของต้นปาล์ม
ใครบางคนซ่อนมันไว้ ทุกรูวัดขนาดได้เก้ามิลลิเมตร
หมายความว่ายังไง
ตามรายงานแล้ว
มันอาจเป็นรูของกล้องวงจรปิด
ถ้าบ้านผู้บริหารสถาบันประมูลถูกจับตามอง
นั่นอาจตัดเขาออกจากการเป็นผู้ต้องสงสัยได้
ขอบคุณค่ะ
ฉันคุยกับเจ้าหน้าที่นิติเวชหลายคนในสเปน
ในตลาดมีกล้องขนาดเก้ามิลลิเมตรเพียงรุ่นเดียว
ที่สามารถจับภาพและเสียงแบบไร้สายได้
คลื่นความถี่ของมันขยายได้สูงสุด 100 เมตร
งั้นคนที่สอดแนมคุณโปลิญักก็ต้องอยู่ตึกเดียวกับเขา
หรือดีกว่านั้น ในตึกฝั่งตรงข้าม
โรงแรมจิโอกอนดา
ที่ที่เหมาะจะสอดแนมใครสักคน ไม่มีใครควบคุมการเข้าออก
และพวกเขามีกล้องวงจรปิดจับภาพไว้ ฉันจะไปรอทุกคนที่โรงแรม
ทีมสาม ทีมห้า ขึ้นไปข้างบน
วางเท้าบนคานนี้ ใช้มือจับอีกคานไว้
- เรากำลังทำอะไร - ทำแซนด์วิชผ้าใบ
อะไรนะ
- หน้าท้องเธอเป็นยังไงบ้าง - ไม่ค่อยดี
หายใจช้าๆ เราต้องลดอัตราการเต้นของหัวใจ
เรายังต้องเดินทางอีกไกล
ซีโมนเป็นหัวขโมย
เธอรู้ได้ยังไง
เขามีกล้องส่องทางไกลส่องมาที่บ้านฉัน
เขามีโมเดลสถาบันประมูล
รูปถ่ายอัญมณีและ… ปืน
พระเจ้าช่วย
เธอจะทำยังไง
ฉันจะทำยังไงดี
โทรหาตำรวจ
นี่ตำรวจครับ
อรุณสวัสดิ์ค่ะ ฉันชื่อคามิลล์ โปลิญัก
ฉันต้องคุยกับผู้กำกับลาเวลล์ เรื่องการโจรกรรมเครื่องเพชร
กรุณารอสายสักครู่ครับ
ฉันเชื่อใจซีโมนหมดทั้งชีวิตของฉัน ซูซี่
เรามาที่นี่เพื่อคืนเอกสาร และอุปกรณ์ดิจิทัลของสามีคุณ
ฉันอยากให้คุณเปิดตู้เซฟนี่
ฉันไม่รู้รหัสค่ะ
ฉันอยู่กับผู้ชายที่ฉันไม่รู้จัก
ฉันไม่รู้รหัสด้วยซ้ำ
สองสามวันที่ผ่านมา ฉันพูดคำนั้นบ่อยมาก
(เอกสารลับ)
(อย่าลืมฉัน)
เขาเก็บมันไว้ที่ไหน
ในตู้เซฟห้องทำงานของเขา
ตำรวจเปิดมันออกเพราะฉันไม่รู้รหัส
(คืนสุดท้ายที่เจอคุณ)
(ฉันฟังเพลง "คุณก็รู้ว่าฉันไม่ดี" ทั้งคืน - โซฟี)
คุณนายโปลิญัก
ค่ะ ฉันอยู่นี่
ผมสารวัตรโลรองต์ครับ
ผู้กำกับลาเวลล์อยู่ระหว่างปฏิบัติการ เรากำลังตามตัวเธอ รอสักครู่นะครับ
ได้ค่ะ
ฟรองซัวส์มีลูกชายโดยที่เธอไม่รู้
ฉันขอให้เขามีลูกกับฉันมาแปดปีแล้ว
เธอไม่สมควรเจอเรื่องแบบนี้เลย
ผู้หญิงคนนั้นเป็นใคร
ดูเหมือนจะเป็นแม่ยายเขา
แม่ยายอีกคนของเขา
เขาหน้าเหมือนฟรองซัวส์เลย
ไอ้สารเลวฟรองซัวส์ต่างหาก
ผู้กำกับลาเวลล์พูดสายค่ะ
- สายตัดไปแล้ว โทรกลับไปหาเธอ - ได้ครับ
ขอบคุณครับ
เธอขโมยกุญแจห้องนาย นายคิดว่าตอนนี้เธอจะทำอะไร
ฉันไม่สน เรามีกุญแจสำรอง เราต้องรีบแล้ว
เธออาจกำลังโทรแจ้งตำรวจ ให้พาสามีเธอออกจากคุกก็ได้
ฉันไม่แน่ใจว่าเธอจะทำแบบนั้นไหม ฉันรู้ว่าเธอต้องคิดดูก่อน
นั่นอาจทำให้เรามีโอกาสออกไปจากที่นี่
สิบนาที
อย่างมากก็ 15 นาที
ไม่รู้สิ
เรากำลังทำพลาดครั้งใหญ่
เราควรไปจากปารีส
ไม่มีประโยชน์ที่จะหนีถ้าเราทิ้งหลักฐานไว้
ถ้าอยากหนีให้พ้น เราต้องกำจัดหลักฐาน
ที่จะชื่อเราน่าสนใจ
(แอมโมเนียมคลอไรด์)
ผู้กำกับ เราพบผู้ต้องสงสัยสองคน ชายหนึ่ง หญิงหนึ่ง
ชาวสเปน อายุ 30 พวกเขาขโมยรถตำรวจจากโรงพยาบาล
และลักพาตัวเจ้าหน้าที่สองคน
- มีรูปไหม - ไม่มีครับ
ฉันอยากให้ปิดถนนทุกเส้นในรัศมี 30 กิโลเมตร
และให้เฮลิคอปเตอร์สำรวจพื้นที่ดังกล่าว
ทุกหน่วยโปรดทราบ เรากำลังตามหารถตำรวจ 224 อาร์
เจ้าหน้าที่ตำรวจสองคนถูกลักพาตัว
รถคันนี้ถูกพบเห็นครั้งสุดท้ายบนถนนเอ 77 มุ่งหน้าไปแซงต์-เอลอย
ตำรวจทั้งฝรั่งเศสกำลังตามล่าเรา
เราต้องเปลี่ยนรถ
(ท่าเรือริเวอร์)
เลี้ยวตรงนั้น เราอาจขโมยเรือได้
จับปืนไว้ให้แน่น
(มารีน่า - ปิด)
ขึ้นไป เร็วเข้า
ใจเย็นน่า ฉันรู้ว่าตัวเองทำอะไรอยู่
โปรโพฟอลแปดมิลลิกรัม และไดอะซีแพมแปดมิลลิกรัมต่อคน
ปริมาณเท่ากับที่ฉีดเมื่อผ่าตัดเปิดหัวใจ
แกจะได้นอนหลับอย่างสงบสิบชั่วโมง
เหมือนเด็กทารก
ขอบคุณค่ะ
ถ้าไม่ได้พวกคุณ ฉันอาจจะตายไปแล้ว
หวังว่าพวกคุณจะได้พักผ่อน และไม่ทรมานจากอาการพีทีเอสดีนะคะ
ลาก่อน
ฉันจะลองขโมยเรือเร็วดู
ฉันจะกำจัดรถ นี่
หวังว่าประกันจะคุ้มครองแบบครอบคลุมนะ
แหงสิ
รถกำลังขยับ
ดับเครื่องยนต์ด้วยครับ
เกิดอะไรขึ้น
ลงมาจากรถแล้วเปิดประตูหลังด้วย
ผมไม่ได้บรรทุกอะไรเลยนะ คุณตำรวจ
พวกเขาจะเปิดประตู ยกหัวขึ้นวางบนคาน
พอฉันพูดว่า "ไป" ให้ยกตัวขึ้น
ไป
ไม่มีของเลย
ปิดได้แล้วครับ
ได้ครับ ขอบคุณ
ตอนนี้เราจะทำตรงข้ามกัน จับคานแล้วปล่อยให้ตัวเองตกลงไป
ไป
ฉันทำไม่ได้
เธอทำได้ คาเมรอน
เคลียร์หมดแล้ว
เชิญไปได้ครับ
เขาติดเครื่องอีกรอบแล้ว
เรียบร้อย ไปกันเถอะ
อย่าขยับ ตำรวจเพิ่งมาถึงที่นี่
ฉันเพิ่งมาถึง
ตอนนี้มีแค่สองคัน
- แฟนนายแจ้งตำรวจ - ไม่ใช่
นั่นคือข่าวดี
ถ้าเธอแจ้งตำรวจ คงมีรถสักสิบคัน แต่นี่มาแค่สอง
พวกเขาตามเบาะแสมา ข่าวร้ายคือพวกเขาจะดูกล้องวงจรปิด
เราออกจากห้องตอนนี้ไม่ได้
- เบอร์ลิน - เธอต้องแฮ็กกล้องวงจรปิดโรงแรม
ฉันลบทุกอย่างไปหมดแล้ว
ตำรวจอยู่ที่ล็อบบี้
ตัดสัญญาณกล้องทางเดินและลบภาพ สองสามชั่วโมงล่าสุดจากฮาร์ดไดรฟ์ของพวกเขา
รวมถึงห้องจัดงานแต่งด้วย
ฉันทำไม่ได้ เราอยู่บนเรือ บนแม่น้ำ กำลังหนีตำรวจ
ถ้าเธอไม่ทำในสี่นาที ดาเมียนกับฉันตายแน่
เกิดอะไรขึ้น
ฉันต้องการสัญญาณแรงกว่านี้
ผู้กำกับลาเวลล์ หน่วยอาชญากรรมค่ะ
เรากำลังหาแขกสองคน ที่มาพักที่นี่เมื่อหนึ่งถึงสองอาทิตย์ก่อน
เราไม่รู้แน่ชัดว่ามีกี่คน แต่พวกเขาเป็นคนสเปน
ค่ะ พวกเขาอาจเป็น แขกของโรงแรมแต่ฉันไม่แน่ใจ
เดี๋ยวนะคะ
ฉันว่าผู้หญิงคนนี้พักที่ห้อง 313
ขอตรวจสอบก่อนนะคะ
สัญญาณอ่อน
ไปให้เร็วกว่านี้ ฉันต้องเชื่อมต่อกับเครื่องทวนสัญญาณตัวอื่น
ได้เลย
แปลกจัง ไฟล์ของแขกพวกนั้นถูกลบไปแล้ว
แต่เท่าที่ฉันเห็น มีแค่ไฟล์ของกลุ่มนั้นที่หายไป
ขอโทษนะครับ มีชาวสเปนกลุ่มนึง มาพักที่นี่ 17 วัน
ห้าคนเช็กเอาท์ไปสองสามวันก่อน
มีคนนึงที่กลับมาวันนี้
เขาอยู่กับแขกที่เหลืออีกคนในห้อง
เขาเป็นคนแปลกๆ ครับ ไม่ยอมให้เราทำความสะอาดห้องเลย
เขาอยู่ข้างบน ห้อง 503 ครับ
เรียกกำลังเสริม
- เฟร็ด ห้ามใครออกจากโรงแรม - รับทราบครับ
มีห้องสังเกตการณ์ที่เราดูกล้องวงจรปิดได้ไหมคะ
ครับ
ฉันจะไปดูกล้องเอง
ตามฉันมา
ขอมาสเตอร์คีย์ด้วยค่ะ
เป็นยังไงบ้าง เคย์ล่า
มันช้า ไม่มีสัญญาณเลย
เราต้องออกจากหุบเขา นายขับเร็วกว่านี้ได้ไหม
ฉันไปเร็วกว่านี้ไม่ได้แล้ว
ขึ้นบันไดไป ไป
ขอโทษครับ มีเรื่องฉุกเฉิน ขอโทษนะครับ มีเรื่องฉุกเฉินครับ
- เป็นยังไงบ้าง - เรากำลังจะออกจากหุบเขาแล้ว
บรูซ เร็วขึ้นอีก
นี่คือกล้องวงจรปิดทั้งหมดเหรอ
น่าจะเชื่อมต่อได้แล้ว เราหลุดออกมาแล้ว
ตอนนี้แหละ ใช้ได้แล้ว
เร็วเข้า อันเดรส ให้ตายสิ
ฉันกำลังดูเซิร์ฟเวอร์บันทึกภาพ
ฉันต้องเลือกบันทึกที่คุณอาจอยู่ในนั้น ไม่อย่างนั้นมันจะดูน่าสงสัย
ลบให้หมด ปิดกล้องตรงทางเดินเดี๋ยวนี้
(ลบเซิร์ฟเวอร์)
เสร็จแล้ว ที่นี่ก็กล้อง
ฉันไม่รู้ว่าโถงทางเดินของคุณตัวไหน มันเป็นตัวเลข ไม่มีชื่อ
ปิดให้หมดทุกตัว
นี่คือสถานการณ์ฉุกเฉินค่ะ
(ไม่มีสัญญาณ)
ใครบางคนกำลังปิดกล้องอยู่
เอากุญแจมาให้ฉัน
เร็วเข้า
(ลบกล้องตัวสุดท้าย)
ตัดสัญญาณกล้องแล้ว
ไปกันเถอะ
เราเกือบถึงแล้ว
นี่ตำรวจ เปิดประตู
บ้าเอ๊ย พวกมันไม่อยู่ที่นี่ ไปกันหมดแล้ว
พวกเขายังอยู่ในโรงแรม
ปิดประตูทุกบาน ทางออกฉุกเฉิน และลานจอดรถ
ไม่มีวี่แววพวกเขาเลยครับ
บ้าเอ๊ย
ฉันปิดปากเงียบมาตลอด เพราะเคารพการตัดสินใจเธอ
ทุกคนมีอิสระที่จะใช้ชีวิตตามต้องการ
สามีเธออาจไม่ใช่อาชญากรเหมือนซีโมน
แต่เขาไม่ต่างอะไรจากพวกต้มตุ๋น
เธอกำลังเปรียบเทียบสามีฉันกับโจร ที่สอดแนมฉันด้วยกล้องส่องทางไกลเหรอ
ไม่อยู่แล้ว
แต่สามีเธอทำให้เธอเชื่อว่า ความสัมพันธ์ของเธอล้ำสมัย
เธอออกไปข้างนอกตอนกลางคืน
เธอใช้ชีวิตโบฮีเมียนตามที่ใจเรียกร้อง เพราะเธอเป็นอิสระ
แต่เธอไม่ได้เป็นอิสระ
เธอโดดเดี่ยว ในขณะที่เขา…
ไปล่องแม่น้ำไนล์
กับผู้หญิงอีกคน ลูกชายสุดเซอร์ไพรส์ และแม่ยายตัวสำรอง
เธออยากให้ไอ้ชั่วคนนึงออกจากคุก เพื่อจะจับอีกคนเข้าไปเหรอ
ฉันรู้สึกโง่มากเลย
และรู้สึกผิดมากด้วย
ห้ามรู้สึกผิด รู้ไหม ห้ามเด็ดขาด
มองฉันสิ
เธอขโมยอะไรหรือเปล่า
ไม่อยู่แล้ว
เธอมีลูกแล้วลืมเล่าให้ฟังว่ามี
ไม่ว่าจะด้วยเหตุผลอะไรไหม
เปล่า แต่ฉันคบชู้
มันไม่เหมือนกันนะ
ขอฉันพูดให้ชัดหน่อย เรื่องราวนี้มีคนขี้แพ้อยู่สองคน
เธอคือคนขี้แพ้เบอร์หนึ่ง ด้วยความเคารพนะ
คนขี้แพ้คนที่สองคือสามีของเธอ และผู้ชนะมีเพียงคนเดียว นั่นก็คือซีโมน
เราต้องทำให้เธอเป็นผู้ชนะ
และทำให้สองคนนั้นแพ้
ฉันจะทำแบบนั้นได้ยังไง
ด้วยการพรากสิ่งที่เขารักที่สุดไป
เงินของเขาไง
ไม่ เธอบ้าไปแล้ว
คามิลล์ คิดดูสิ
เธอเสียสติไปแล้ว
ฉันสู้กับคนที่วางแผนการปล้น มาตั้งมาหลายปีไม่ได้หรอก
ใครจะรู้ว่าเขาเข้ามาได้ยังไง
- เขาอาจเกี่ยวข้องกับองค์กรอาชญากรรมก็ได้ - ใครสนล่ะ
เธอรู้ตัวตนของผู้ชายที่ทุกคนตามหา
โทรไป จับเขาเข้าคุกสัก 20 ปี
แต่เราจะได้อะไรจากมันล่ะ ไม่เลย
บอกอะไรฉันหน่อยสิ
ถ้าเธอเป็นซีโมน
เธอจะไม่เต็มใจแบ่งเงินที่ปล้นมา ให้ตัวเองหลุดพ้นจากตะรางเหรอ
ฉันควรเรียกเท่าไร
ถ้า 20 เปอร์เซ็นต์ เราคงใช้ประโยชน์จากมันไม่คุ้มค่า
และถ้า 60 เปอร์เซ็นต์ เราอาจเจอปัญหาได้
ตัวเลขที่เหมาะสมคือ 40
ฉันเวียนหัว ซูซี่
ต่อให้ฉันตกลงกับความคิดเพ้อฝันนี้ก็เถอะ
เราจะหาตัวซีโมนเจอได้ยังไง
นั่นแหละส่วนที่ยากของแผน
โอเค เพื่อน เจอกันตอน 11 โมง
เฮ้ เรามาจากรายการทีวี "ทางเลือกเปลี่ยนชีวิต"
พวกคุณมีเวลาสิบวินาทีในการตัดสินใจ
ผมเสนอให้…
หมื่นห้าพันยูโรสำหรับรถมอเตอร์ไซค์สองคัน จะรับหรือไม่รับครับ
เริ่มจับเวลา ณ บัดนี้
นั่นคือวิธีที่เราหลบหนีมา
ผู้คนคิดว่าการหนี ต้องเกิดขึ้นเร็วที่สุดเท่าที่จะทำได้
แต่คุกเต็มไปด้วย "คนที่รวดเร็ว"
เราต้องหันไปหาเหล่าปรมาจารย์ ฮูดินี คอปเปอร์ฟิลด์…
พวกเขาหายไปต่อหน้าต่อตาเรา ทิ้งเอาไว้เพียงหนึ่งคำถามคาใจ…
พวกเขาทำได้ยังไง
สำหรับเรื่องนั้น รอยและคาเมรอน เดินทางโดยห่อหุ้มด้วยผืนผ้าใบ
ภาพลวงตาที่ไม่ว่าตำรวจจะตามหาแค่ไหน
ก็ไม่มีทางหาเจอ
พวกเขาเดินทาง 645 กิโลเมตร ราวกับอยู่ในรถนอน…
มองดูดวงดาว
เรามาถึงสเปนแล้ว นั่นเทือกเขาพิเรนีส
- ตรงไหน - โน่นไง
ทำไมนายถึงใส่ถุงมือนี่ตลอด
ฉันใส่มันมาตั้งแต่อายุ 13
แม่เสียตอนฉันเกิด
พ่อฉันตกอยู่ในสถานการณ์ลำบาก
เขาต้องเลี้ยงดูและส่งเสียฉัน
คนที่ฆ่าเมียของเขา
เราเลยกลายมาเป็นผู้ชายสองคนที่โกรธแค้นโลก
ฉัน เพราะฉันไม่มีแม่ และมีพ่อเกลียดฉัน อีกคนคือ…
พ่อของฉัน เพราะเขาไม่มีเมีย และเกลียดลูกชายตัวเอง
ฉันโกรธมากเลย รู้ไหม
ฉันนั่งนานๆ ที่โรงเรียนไม่ได้
ฉันเลยออกมาตอนเที่ยง
แล้วนายไปไหน
ไปที่ที่ดินเปล่า
อยู่กับคนที่เจ๋งที่สุด อย่างที่เธอคงจินตนาการได้
เราเคยต่อยตีกันเพราะทุกเรื่อง
ลูกบอล มอเตอร์ไซค์ สาวๆ…
และเมื่อกลับถึงบ้าน…
โรงเรียนก็จะโทรมาแล้ว
พ่อจะให้ฉันนั่งที่เก้าอี้…
และพูดกับฉันอย่างน่ากลัว…
ฉันจะสอนวิธีนั่งนิ่งๆ ที่โรงเรียนให้
"มันเรียกว่าการควบคุมตัวเอง"
มันเรียกว่าการควบคุมตัวเอง แกจะเรียนรู้ที่จะไม่ทะเลาะวิวาท
หรือทำอะไรตามใจตัวเอง
วางมือไว้ตรงนั้น
หมายความว่าไง “ไม่” งั้นเหรอ
แล้วเขาก็จะเผาข้อนิ้วฉัน
ด้วยบุหรี่ของเขา
ไอ้สารเลวนั่นไม่รีบร้อนเลย
เห็นไหมว่าแกจะนั่งนิ่งๆ ได้ยังไง
ฉันเลยหนีออกจากบ้านไป
ฉันเริ่มอาชีพเป็นโจรตอนอายุ 13
ฉันไม่รู้อะไรเกี่ยวกับศิลปะแห่งอาชญากรรมเลย
พอตอนอายุ 17 ฉันก็ถูกลากขึ้นศาลสามครั้งแล้ว
ฉันวนเวียนเข้าออกสถานพินิจ
แล้วฉันก็ได้พบกับเบอร์ลิน
ฉันขอโทษ
ทำไม
ฉันเล่าเรื่องตัวเองให้นายฟัง แต่นายก็ผ่านอะไรๆ มาเหมือนกัน
แพะตัวนี้ได้มาตอนนั้นเหรอ
มันเป็นความคิดของเบอร์ลิน
จริงเหรอ
เขาบอกว่า "เราสองคนมีปีศาจอยู่ในตัว"
"ครั้งต่อไปที่ปีศาจร้องเรียกนาย
และนายกำลังจะตีหัวใครสักคน ให้แตกเป็นเสี่ยงๆ แล้วทิ้งให้ตายข้างถนน…
มองไปที่รอยสักของนาย แล้วใช้เอาชนะปีศาจให้ได้ก่อนออกหมัด
จำผู้ชายที่ลงแข่งได้ไหม
ทิ้งห่างไม่เห็นฝุ่นเลยโว้ย
ถ้าเป็นเมื่อก่อน ฉันคงคว้าประแจทุบหัวเขาไปแล้ว
ต้องขอบคุณเบอร์ลิน ฉันเลยมองไปที่แพะ
และเอาชนะมันได้
รถบรรทุกกำลังจะหยุด เตรียมตัว
มาเร็ว
บรูซกับเคย์ล่าขับเรือเร็ว 300 แรงม้า ไป 130 ไมล์ทะเล
และทิ้งมันไว้ใกล้อ็องกูแลม
พวกเขาเดินทางต่อไปอีก 190 กม. ตามแนวถนนชนบท
จนกระทั่งไปถึง แม่น้ำเดินเรือสายใหม่ แม่น้ำดอร์ดอญ
ทุกเส้นทางที่เปลี่ยนไปคือแนวกันไฟ
การตามรอยพวกเขากลายเป็นเรื่องสุดหิน
เคย์ล่าหาวิธีแล่นเรือ อย่างปลอดภัยไปยังปากแม่น้ำบอร์โดได้
สวัสดีค่ะ
ขอโทษนะคะ พรุ่งนี้พวกคุณมีแผนอะไรไหม
จากตรงนั้น พวกเขาอยู่ห่าง จากสเปนไม่กี่ไมล์ทะเล
สิ่งที่อาจเป็นการหลบหนีที่น่าตื่นตระหนก
กลายมาเป็นการล่องเรือ
อะไรจะโรแมนติกไปกว่า การล่องเรือไปตามแม่น้ำของฝรั่งเศสล่ะ
ฉันมีอะไรจะบอกนาย
ได้สิ มีอะไร
ฉันไม่แน่ใจว่าจะ…
แค่…
ขอบใจที่ช่วยชีวิตฉันไว้
นั่นแหละที่ฉันอยากพูด
ทั้งเรื่องงูและที่โรงพยาบาลและทั้งหมด ขอบใจ
ด้วยความยินดี
ฉันก็มีอะไรจะบอกเธอเหมือนกัน
ตอนที่แบกเธอขึ้นหลังฝ่าป่ามา
และเธอเริ่มลื่นเพราะกำลังหมดแรง…
และหลังจากนั้น
ตอนที่เธอจับมือฉันในรถตำรวจ
ฉันแทบไม่รู้สึกถึงชีพจรเธอเลย
ฉันคิดว่าเธอจะจากไปซะแล้ว
ตอนนั้นฉันถึงได้รู้ว่า การสูญเสียเธอจะทำให้ฉันเจ็บปวดแค่ไหน
และถ้าฉันช่วยเธอได้
ฉันคงไม่ทำแค่เที่ยวสนุกกันหลังเสร็จงานนี้
หรือส่งการ์ดคริสต์มาสให้กัน
และแน่นอน ฉันตามจีบเธอไปตลอดชีวิตที่เหลือได้
แต่ฉันรู้ว่าผู้หญิงอย่างเธอ ไม่เคยชายตามองผู้ชายอย่างฉัน
ฉันไม่รู้ว่าพรุ่งนี้จะเกิดอะไรขึ้น
ฉันถึงเลือกที่จะบอกเธอ
ฉันคิดว่าฉันเริ่มรักเธอนิดหน่อยแล้วละ
"นิดหน่อย" ที่ว่าหมายถึงมากนะ
เราจะแยกกันตรงนี้
นายมีกระป๋องของนาย ฉันมีกระป๋องของฉัน
รู้ใช่ไหมว่าจะติดต่อคนตุรกีของเธอได้ยังไง
รู้สิ เขาชื่อบูรัค
ของฉันก็คนตุรกีเหมือนกัน อาร์คัน
ถ้าทุกอย่างเรียบร้อย อีกสามวันเจอกัน
ดูแลตัวเองด้วย
เธอก็เหมือนกัน
บอกฉันทีว่าเรื่องนี้จะไม่เกิดขึ้นอีก
ได้โปรด สัญญาสิ สัญญากับฉัน
ฉันห้ามใจตัวเองไม่ได้อีกต่อไปแล้ว
ฉันสัญญา
ขณะเดียวกัน ในเขตชานเมืองปารีส
มีการตั้งด่านตรวจไกล 60 กม.จากเมืองหลวง
การหลบหนีบนถนนเริ่มยากขึ้นเรื่อยๆ
เราเลยกลายเป็นนักกีฬาสองคน
ที่ผู้คนชื่นชมเมื่อขึ้นไปถึงยอดเขาและคิดว่า
"พวกเขาน่าประทับใจมาก"
เราใช้เวลาสี่วันข้ามผ่านฝรั่งเศส จากหนึ่งยอดเขาไปอีกยอดเขา
ผ่านสถานที่ที่ไม่เอื้ออำนวยที่สุด
เราไม่เคยออกจากภูเขา
และเราเป็นคนสุดท้ายที่มาถึง
เราใช้เวลาส่วนตัวในสถานที่ห่างไกลสุดวิเศษ
จนกระทั่งสถานการณ์คลายความตึงเครียด
จนกระทั่งเราไม่ได้เป็นข่าวอีก
จนกระทั่งเรารู้ว่า ตำรวจไม่มีสักเบาะแสเดียวให้แกะรอย
เบาะแสเดียวในการตามหาเรา อยู่ในกำมือของคนอื่น
(คาเฟ่บัวโนสไอเรส)
ฉันวางแผนจะไปเที่ยวอาร์เจนตินาตอนใต้
ฉันตื่นเต้นมากเลย
ฉันว่าคุณจะต้องรักมันแน่ๆ
มีอะไรหลายอย่างสำหรับคนรักธรรมชาติ
คุณหายไปไหน
เราอยู่ด้วยกันมาทั้งคืน
แต่ใจคุณไม่เคยอยู่กับฉันเกินสิบนาทีเลย
ความจริง ผมกำลังทำใจ กับรักสามเส้าที่ล้มเหลวอยู่
ตอนที่เจอคุณเมื่อคืน
ผมคิดว่ามันอาจเป็นคืนสุดท้ายในชีวิตเดิมของผม
และคืนแรกของชีวิตใหม่
แต่เช้านี้ ผมรู้สึกถึงความว่างเปล่าเดิมอีกครั้ง
ผมว่าเราควรกลับได้แล้ว
ค่ะ ใช่ เราควรกลับ
ฉันซ่อนตัวอยู่ที่นั่นเจ็ดวัน
ในร้านกาแฟที่คุณเล่าให้ฉันฟัง
ทุกครั้งที่ไปมาดริดผมจะกลับไปที่เดิมตลอด
คาเฟ่บัวโนสไอเรส
เมื่อวาน ในที่สุดฉันก็เห็นคุณ
ฉันโกรธและอยากส่งตัวคุณให้ตำรวจ
ทำให้คุณเจ็บปวดเหมือนที่คุณทำกับฉัน
แต่คุณอยู่กับเธอ
และมันทำให้หัวใจฉันเต้นรัว
ฉันรู้ตัวว่า
ฉันแค่หลอกตัวเองว่าอยากแก้แค้น
ฉันอยากเจอคุณ ซีโมน
ฉันต้องการแค่นั้น
ผมหยุดคิดถึงคุณไม่ได้เลย
ผู้หญิงคนนั้น
ผมใช้เธอเพื่อพยายามลืมคุณ
แต่ผมทำไม่ได้
ฉันจะเชื่อคุณได้ยังไง ฉันขึ้นไปที่ห้องคุณ และเห็นทุกอย่าง
กล้องส่องทางไกล โมเดล…
แม้กระทั่งปืน
แต่ฉันก็ยังโง่
ถ้าคุณบอกฉันตอนนี้ว่าคุณไม่ใช่หัวขโมย
ฉันอาจจะเชื่อคุณด้วยซ้ำ
ผมพูดแบบนั้นไม่ได้เพราะมันไม่ใช่ความจริง
ข้อแรก ผมชื่ออันเดรส
อันเดรส เดอ โฟโนโญซ่า
- บราโว - ผมโกหกคุณหลายเรื่อง
แต่ผมอยากให้คุณรู้ว่าผมไม่มีทางเลือก
มันเป็นเรื่องบังเอิญที่
ผมตกหลุมรักคุณตอนที่สอดแนมสามีของคุณ
อย่างหมดรูป
ต้องอย่างนี้สิ
แบบนี้ติดคุก 20 ปีแน่ เสร็จเราแล้ว
ผมเห็นคุณตื่นขึ้นกลางดึก
อ่านหนังสืออย่างหดหู่ เต้นรำ
ออกไปใช้ชีวิตตามที่ใจเรียกร้องกับหมาของคุณ
ผมอยากเป็นหมาตัวนั้น
จะได้ติดตามคุณไปตลอดชีวิตที่เหลือ
แต่ผมเสียทั้งสองอย่างไปไม่ได้
คุณต้องเข้าใจ ผมบอกความจริงคุณไม่ได้
และหยุดการปล้นไม่ได้ด้วย
ไม่ ฉันทำไม่ได้
ฉันทำไม่ได้ ฉันต้องไปเข้าห้องน้ำ
มันอยู่ทางนั้น
ช่างหัวมันให้หมด
ทำได้อยู่แล้ว
ไปจากที่นี่กันเถอะ
บองชูร์
รองสารวัตร มาทำอะไรที่นี่
ฉันไม่เคยปฏิเสธทริปมาปารีสได้เลย
เรามาที่นี่เพื่ออัปเดตความคืบหน้าคดี
ใช้เวลาไม่นาน
นิติเวชวิเคราะห์และจัดลำดับ
ดีเอ็นเอจากห้องพักโรงแรมและรถบ้าน
เราพบตัวอย่างมากกว่า 2,580 ตัวอย่าง
ราวกับชิ้นส่วนทางชีวภาพ
ของทุกเชื้อชาติและทุกทวีปกระจัดกระจายไปทั่ว
ไม่มีใครมีประวัติอาชญากรรม เพื่อเปรียบเทียบกับหลักฐานทางชีววิทยาเลย
นี่คือทั้งหมดที่เรามี
ภาพใบหน้าจากพยานแต่ละคน
พวกเขาอาจชนะศึกครั้งนี้
แต่พวกเขาจะก่อการโจรกรรมอีก
และเราจะอยู่รอพวกเขาที่นั่น
เรามีเรื่องสำคัญจะบอกคุณ
เงินจำนวนเท่าไรก็ชดเชยความเจ็บปวด และความอัปยศที่คุณทำกับฉันไม่ได้
ยังไม่รวมถึงความเสียหายข้างเคียง เช่นการที่คุณทำลายชีวิตคู่ของฉัน
ฉันจะเข้าเรื่องเลยแล้วกัน
เราต้องการเงิน 40 เปอร์เซ็นต์ แลกกับการที่ฉันปิดปากเงียบ
ข้อมูลเกี่ยวกับคุณที่ฉันมี คือสิ่งที่ตำรวจทั่วโลกต้องการ
ข้อมูลอะไรกันแน่ที่คุณบอกว่ามี
ฉันไม่จำเป็นต้องอธิบายกับมืออาชีพอย่างคุณ
ว่าเราทำสำเนาเทปนี้เอาไว้แล้ว
นี่คือเทปอีกสามตลับที่เหลือ
ตลับนี้จากห้องคุณ ตู้นิรภัยและลิ้นชักในรถ
มันถูกลบหมดแล้ว
และก่อนที่ผมจะลืม นี่คือคำใบ้ที่คุณทิ้งไว้ในห้องน้ำ
เทปกาวที่มีรอยสายไมค์ติดอยู่
ผมก็มีเรื่องจะพูดเหมือนกัน
คุณควรขอบคุณผม สำหรับความเสียหายข้างเคียงที่คุณพูดถึง
ผมไม่ได้ทำลายความสัมพันธ์ของคุณกับฟรองซัวส์
มันจมอยู่ก้นทะเลแล้วตอนที่ผมมาถึง
เขาเป็นรูมเมตชั่วคราว ไม่ใช่รักแท้ของคุณ
เขาอาจรักคุณในแบบที่จืดชืด
แต่เขาไม่สามารถทำให้คุณมีความสุขได้
ผมเตือนสติให้คุณรู้ว่า ตัวเองมีความสุขได้มากแค่ไหน
และคุณก็เตือนสติผมเช่นกัน
ข้อสอง
ความสัมพันธ์ของเราไม่ใช่แค่การคบชู้สนุกๆ
มันคือรักแท้
มันคือความรักที่แท้จริง
มันรอดผ่านช่วงเวลาหลายเดือน ที่เราไม่ได้เจอกันมาได้ ความเสี่ยงทั้งหมด
ระยะห่าง
ความเจ็บปวด
เราห้ามใจตัวเองไม่ได้ตอนที่เจอกัน
คุณมาเพื่อขู่กรรโชกผม
และผมสัมผัสได้ว่าคุณมาเพื่ออะไร
รักของเราเป็นรักแท้
และไม่มีอะไรหยุดยั้งมันได้
ไม่ว่าจะทำยังไง คุณก็หมางเมินมันไม่ได้
คุณแสร้งทำเป็นไม่เห็นสิ่งที่รู้อยู่เต็มอก
และอันที่จริง สิ่งนั้นกำลังถูกคุกคาม
คนส่วนใหญ่ตายโดยไม่แม้แต่จะได้เฉียด ประสบการณ์ที่คล้ายคลึงกันด้วยซ้ำ
คุณหลอกลวงฉัน
คุณหลอกใช้ฉัน
ไม่ใช่ คามิลล์
ผมไม่ได้ผลประโยชน์อะไรจากการที่อยู่กับคุณ
ผมมีแต่เสียและถึงกระนั้น
ผมก็พร้อมจะเสี่ยงซ้ำๆ
เพื่อให้ได้เจอคุณอีก
และข้อสาม
ต่อให้คุณไม่มีหลักฐานที่จะแบล็กเมล์ผมแล้ว
ผมก็ยอมรับการขู่กรรโชก
แต่คุณควรรู้เอาไว้ว่า
เครื่องเพชรและอัญมณีล้ำค่าทั้งหมด
ถูกเปลี่ยนให้เป็นอีกรูปหนึ่งแล้วที่ตุรกี
เราจำเป็นต้องเปลี่ยนวัตถุ
เพื่อไม่ให้ถูกได้จับพร้อมหลักฐานมัดตัว
นี่คือเงินงวดแรก มันเพิ่งมาถึงจากอังการา
สามล้านแปดแสนยูโร
ผมจะส่งเงินที่เหลือไปให้คุณทันทีที่ได้มา
- คุณโอเคไหม - ค่ะ
เราไม่มีปัญหา
(ฝรั่งเศส)
ใครอยากได้ความรักที่สบายใจบ้าง
บางครั้งเราก็ไม่มีทางเลือก
แต่ผมมั่นใจว่าคุณคงเห็นด้วยว่า ความบ้าคลั่งและป่วนปั่น
ของความรักที่ไม่เหมาะสมนั้น น่าตื่นเต้นกว่ามากนัก
ความรักซ่อนเร้น
เราเสี่ยงชีวิต
เอาทุกอย่างเป็นเดิมพัน
เราขึ้นลงรถไฟเหาะ แห่งความปรารถนาและความเจ็บปวด
เราไม่ปิดบังความรู้สึกใดๆ ตราบใดที่รักยังคงอยู่
ความรักเป็นสิ่งเดียวที่ควรค่าต่อการมีชีวิต
อย่าลืมซะล่ะ
มีปัญหานิดหน่อย ฉันเสียส่วนแบ่งของตัวเองไป
เราต้องขโมยอีกครั้ง
งั้นก็ดีเลย
ฉันเริ่มเบื่อที่จะพักร้อนแล้ว
คำบรรยายโดย พิมพ์กมล บัวหลวง ้ว